# Efectes de l'escalfament global

Els efectes de l'escalfament global inclouen canvis de gran abast i duradors al medi ambient, els ecosistemes i les societats humanes provocats directament o indirecta per les emissions de gasos amb efecte d'hivernacle dels éssers humans. Així mateix, inclou els canvis econòmics i socials relacionats amb un món més calent.
Molts dels impactes físics de l'escalfament global ja es poden veure, incloent-hi fenòmens meteorològics extrems, el retrocés de les glaceres, canvis en la cronologia d'esdeveniments estacionals p. ex. floració avançada de les plantes), la pujada del nivell del mar i la disminució del gel marí àrtic. L'impacte futur de l'escalfament global depèn de l'èxit amb el qual els estats apliquin mesures de mitigació i redueixin les emissions de gasos amb efecte d'hivernacle. L'acidificació dels oceans no és una conseqüència de l'escalfament global, sinó que tenen una causa comuna: l'augment del diòxid de carboni atmosfèric.
El canvi climàtic també s'ha fet sentir en els ecosistemes i els éssers humans. Juntament amb la variabilitat climàtica, ha empitjorat la inseguretat alimentària a molts llocs i ha augmentat la pressió sobre el subministrament d'aigua dolça. En combinació amb fenòmens meteorològics extrems, això perjudica la salut humana. Les temperatures creixents són una amenaça per al desenvolupament pels seus efectes negatius en el creixement econòmic als països en vies de desenvolupament. L'impacte social també dependrà dels esforços per preparar-se i adaptar-se. L'escalfament global ja contribueix a les migracions massives en diferents parts del món.
Les polítiques a curt termini contra el canvi climàtic tenen un efecte significatiu sobre els seus impactes a llarg termini. Unes polítiques de mitigació estrictes podrien aconseguir limitar l'escalfament global (el 2100) a uns 2 °C o menys en comparació amb els nivells preindustrials. Sense aquestes mesures, l'augment de la demanda energètica i l'ús generalitzat de combustibles fòssils podria conduir a un escalfament global d'aproximadament 4 °C. Un escalfament global de major magnitud requeriria un major esforç d'adaptació i augmentaria el risc d'impactes negatius.

## Referències

* 1 2 Cramer, W., et al., resum executiu a: Chapter 18: Detection and attribution of observed impacts (arxivat el 18 octubre 2014), p. 982–984, a IPCC AR5 WG2 A 2014
* ↑ Settele, J., et al., Section 4.3.2.1: Phenology, a: Chapter 4: Terrestrial and inland water systems (arxivat el 20 octubre 2014), p. 291, a IPCC AR5 WG2 A 2014
* ↑ Hegerl, G.C.; etal. «Ch 9: Understanding and Attributing Climate Change». A: Executive Summary (en anglès). , a IPCC AR4 WG1 2007
* ↑ IPCC. «Summary for Policymakers». A: IPCC SR15 2018 (en anglès), 2018, p. 5.
* 1 2 Siegmund, Peter; Abermann, Jakob; Baddour, Omar; Canadell, Pep. The Global Climate in 2015–2019 (en anglès). World Meteorological Society, 2019, p. 3. Arxivat 2019-12-22 a Wayback Machine.
* 1 2 Oppenheimer, M., et al., Section 19.7.1: Relationship between Adaptation Efforts, Mitigation Efforts, and Residual Impacts, a: Chapter 19: Emergent risks and key vulnerabilities (arxivat el 20 octubre 2014), p. 1080–1085, a IPCC AR5 WG2 A 2014
* ↑ Oppenheimer, M., et al., Section 19.6.2.2. The Role of Adaptation and Alternative Development Pathways, a: Chapter 19: Emergent risks and key vulnerabilities (arxivat el 20 octubre 2014), p. 1072 i 1073, a IPCC AR5 WG2 A 2014
* ↑ Climate Change Is Already Driving Mass Migration Around the Globe, Natural Resources Defense Council, 25 gener 2019
* ↑ Environmental Migrants: Up To 1 Billion By 2050
* ↑ Field, C.B., et al., Section A-3. The Decision-making Context, a: Technical summary (arxivat el 18 octubre 2014), p. 55, a IPCC AR5 WG2 A 2014
* ↑ SPM.4.1 Long‐term mitigation pathways, a: IPCC. «Summary for Policymakers». A: IPCC AR5 WG3 2014 (en anglès), 2014, p. 12.
* ↑ IPCC. «Summary for Policymakers». A: IPCC SR15 2018 (en anglès), 2018, p. 15.
* ↑ Clarke, L., et al., Section 6.3.1.3 Baseline emissions projections from fossil fuels and industry (p. 17 i 18 de l'esborrany final), a: Chapter 6: Assessing Transformation Pathways (arxivat el 20 octubre 2014), a: IPCC AR5 WG3 2014
* ↑ Greenhouse Gas Concentrations and Climate Implications, p. 14, a Prinn & Reilly 2014.
* ↑ SPM.3 Trends in stocks and flows of greenhouse gases and their drivers, a: Summary for Policymakers, p. 8 (arxivat el 2 juliol 2014), a IPCC AR5 WG3 2014.
* ↑ Field, C.B., et al., Box TS.8: Adaptation Limits and Transformation, a: Technical summary (arxivat el 18 octubre 2014), p. 89, a IPCC AR5 WG2 A 2014
* ↑ Field, C.B., et al., Section B-1. Key Risks across Sectors and Regions, in: Technical summary (arxivat el 18 octubre 2014), p. 62, a IPCC AR5 WG2 A 2014